Γαλακτομπούρεκο

Υλικά
2 λίτρα γάλα 10 αυγά 1 κιλό ζάχαρη 250γρ. Σιμιγδάλι ψιλό Βανίλια Κανέλα 150γρ βούτυρο για να αλείψουμε τα φύλλα
 * Κρέμα**

**Σιρόπι**
3 ποτήρια ζάχαρη Βανίλια 2.25 ποτήρια νερό 2 κουταλιές σούπας λεμόνι 1 φλούδα από το λεμόνι Τρίμα από λεμόνι 1 ξυλάκι κανέλας

1kg ζάχαρη = 1100ml (με την μεζούρα μου) 750gr = 825ml

**Κρέμα**
Σε μια μεγάλη κατσαρόλα βάζουμε το γάλα και το σιμιγδάλι. Έπειτα βάζουμε την κατσαρόλα στο μάτι και ανακατεύουμε συνεχώς μέχρι να πήξει (αρχίζει να χοχλάζει). Αφού πήξει ρίχνουμε την ζάχαρη και ανακατεύουμε μέχρι να διαλυθεί τελείως. Έπειτα ρίχνουμε τα αυγά (αφού πρώτα τα έχουμε κάνει ομελέτα σε ένα πιάτο) και συνεχίζουμε το καλό ανακάτεμα μέχρι η κρέμα να πάρει ένα ομοιόμορφο χρώμα σε όλα τα σημεία. Την αφήνουμε να κρυώσει λίγο και ρίχνουμε τριμμένη κανέλα και βανίλια.

**Φύλλα στο ταψί**
Λιώνουμε το βούτυρο σε ένα μπρίκι και φροντίζουμε να έχουμε ένα πινέλο για να αλείψουμε τα φύλλα. Κάθε φύλλο που βάζουμε το αλείφουμε με βούτυρο. Σε ένα μεγάλο και βαθύ ταψί βάζουμε 4 φύλλα κάτω κάτω τα οποία εξέχουν προς τα έξω και από τις 4 πλευρές. Μετά βάζουμε άλλα 3-4 φύλλα στο κέντρο (αλείφοντας με βούτυρο το κάθε ένα από αυτά αφού το τοποθετήσουμε στο ταψί). Ρίχνουμε την κρέμα μέσα στο ταψί. Κλείνουμε τα αρχικά φύλλα που τα είχαμε αφήσει να προεξέχουν από όλες τις πλευρές και βάζουμε άλλα 5 φύλλα από πάνω. Κόβουμε προσεκτικά σε κομμάτια και το βάζουμε να ψηθεί στους 200 βαθμούς για 40 λεπτά.

Αν αρχίσει να καίγεται το πάνω φύλλο, σκεπάστε με ένα αλουμινόχαρτο.

TIP : Αν έχουμε παραπάνω φύλλα, τα κατανέμουμε ισόποσα :)

**Σιρόπι**
Βάζουμε όλα τα υλικά σε μια κατσαρόλα και βράζουμε για 10 λεπτά αφού πάρει την πρώτη βράση.

Μόλις γίνει το γαλακτομπούρεκο το κόβουμε και ρίχνουμε το σιρόπι από πάνω.